Fir întins la frumusețe. Tu știi ultimul trend în materie de lifting facial?
Firele de lifting sunt ultima modă în materie de frumuseţe. O intervenție estetică cu fire de lifting costă între 300 și 1000 de euro. Efectele unei intervenții cu fire resorbabile durează șase luni până la un an.
Acidul hialuronic o să fie în curând istorie? Acum, firele de lifting sunt ultimul trend în materie de frumuseţe: firele resorbabile, foarte asemănătoare cu cele de sutură. Principalul avantaj al acestei proceduri îl reprezintă efectul de durată: șase luni până la un an.Uite ce spune Nico Ferariu: "Atunci când nu vrei să adaugi volum şi vrei să ai doar un efect de ridicare, poţi folosi foarte uşor firele resorbabile. Pacientul trebuie să fie clinic sănătos, fără afecţiuni cronice serioase, fără tulburări de coagulare.“Iată părerea Mădălinei Voiculescu, medic specialist dermatolog: "Este o tehnică de reîntinerire, care presupune (…) un traumatism accentuat la nivelul pielii, fără efecte definitive. Pot apărea hematoame, edeme. Nu e o tehnică care presupune efectuarea ei şi plecarea în oraş, la o terasă.“"Am încercat terapia cu fire şi mi se pare o soluţie foarte bună, dacă nu ai răbdare, aşa ca mine şi vrei să vezi rezultatele imediat, deci cu siguranţă voi mai încerca“, mărturisește Maria Simion, o tânără care a încercat procedura.Autor: Maria Magla.